Eiendomsselskapet.

Referatet fra forrige møte ble enstemmig godkjent uten merknader.

Styrearbeid.

Med bakgrunn i at Bent Melleby hadde trukket seg som styreleder mente styret det var riktig, og vedtok enstemmig, å innkalle til ekstraordinær generalforsamling med

1) Valg av nytt styremedlem samt valg av leder og nestleder 2) Honorar valgkomiteen hvor styrets forslag er kr 1.000.- til hver av de tre medlemmene for hvert selskap.

Administrasjonens orientering.

Det ble orientert om følgende saker:

* Det er besluttet at MORK ikke vil arrangere Momarkedet lenger. For å unngå leie for årets marked måtte Momarken ihht kontrakten vært varslet innen 1-10 i fjor for å kunne legge løpsdager i den månedslange pausen ifm Momarkedet. Samtidig har Momarken bedt om reforhandling av avtalekomplekset med MORK.
* Møte med Momarken-trenerene 19-04 hvor Jostein Grav også deltok. Utskifting av grusen i luftegårdene ble prioritert og nytt subbus-lag er lagt.
* Oppfølging av prosjekt orden/renhold/ryddighet hvor det bl.a. inngår asfaltering av nærmere angitte steder i stallområdet. Det var befaring i garasjen med orientering om oppføring av oppholdsrom samt veggreoler.
* Svar fra Østfold Energi om forbrenningsanlegg for hestegjødsel som opplyser at det ikke er mulig å få lønnsomhet i et slikt anlegg med mindre Momarken får betalt for hestegjødselen.
* Rikstotoklinikken har sagt opp leien av Momarken Hesteklinikk.

Det framkom forslag om at det er skriftlige avtaler/sjekklister ved utleie til hesteutstillinger, islandsheststevner, lokalkjøringer o.l. hvor stevnearrangør pålegges ansvar for bl.a. veterinærtjeneste under stevnet.

Orienteringen med kommentarer ble tatt til etterretning.

Regnskapsrapport pr april.

Regnskapsrapporten med kommentarer ble tatt til etterretning.

Gammel restaurant/travmuseum.

Administrasjonen hadde laget et omfattende saksdokument som både beskrev bygningsmessig tilstand samt økte bruksmuligheter.

Gammel restaurant. Pga uisolert glassfasade er det først og fremst snakk om økt bruk utenom vintersesongen. Aktuelle arrangementer utover dagens er loppemarked, auksjoner, kunstutstillinger, mindre messer, etc.

Travmuseet. Ifm neste V75 inviteres DNT og NR til enkel frokost kl 11.00. Det er viktig å markedsføre museet mot disse målgruppene mht å oppnå riksstatus. Hestteierene inviteres også – invitasjoner legges i vekta/stallkro. Bedre skliting samt bruk av storskjermen i markedsføringen.

Saken følges opp med ideutveksling på et senere styremøte.

Godkjenning framleiekontrakt.

Tormod Gretland hadde søkt om framleie av 10 bokser til Jens Kr. Brenne og ville beholde de resterende 7 selv – i hht leiekontraktens § 5. Styret imøteså i stedet en søknad om å fradele de 7 nevnte bokser – stallen har tidligere vært delt slik. Deretter vil en stallenhet med 10 bokser bli utlyst.

Aksjeoverdragelse.

Overdragelse av aksje nr. 29 , fra Jens Veberg til Elisabeth Lauritzen ble enstemmig godkjent.

Eventuelt.

Det ble framført ønske om bedre 100-m markeringer, helst med batteridrevet lys. 500m markeringen er dels skjult.

Administrasjonen ble bedt om på sikt å vurdere mulige kompensasjonstiltak for muren i målområdet som vil bedre publikumsbekvemmeligheten.